 Z A P I S N I K

1. (konstituirajuće) sjednice Vijeća Mjesnog odbora  Dragonožec,

održane 29. lipnja 2017.

1. DIO SJEDNICE – 28. lipnja 2017. (izvadak iz zapisnika zajedničkog otvaranja konstituirajućih sjednica Vijeća Gradske četvrti Brezovica i 12 vijeća mjesnih odbora na području Gradske četvrti)


Sjednica se održava u sjedištu Gradske četvrti Brezovica, Brezovička cesta 100, s početkom u 12,00 sati.


Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju gradonačelnika Grada Zagreba, sjednici predsjedava zamjenica gradonačelnika Jelena Pavičić Vukičević.

Nakon intoniranja himne Republike Hrvatske i kraćeg pozdravnog govora predsjedateljica konstatira nazočnost većine članova Vijeća i otvara konstituirajuću sjednicu Vijeća Mjesnog odbora Dragonožec.


Na prijedlog predsjedateljice Vijeće bez rasprave, jednoglasno, utvrđuje

DNEVNI RED

1.   Osnivanje i izbor članova Mandatnog povjerenstva,

2.   Izvješće Mandatnog povjerenstva o provedenim izborima za članove Vijeća Mjesnog 

      odbora Dragonožec s verifikacijom mandata,

3.   Polaganje prisege članova Vijeća,

4.   Izbor predsjednika Vijeća,

5.   Izbor potpredsjednika Vijeća,

6.   Pitanja i prijedlozi.

Predsjedateljica prekida sjednicu Vijeća i podsjeća da će se sjednica nastaviti u vrijeme i na mjestu navedenim u pozivu. Također najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedati prvi izabrani član Vijeća s kandidacijske liste koja je dobila najveći broj glasova. 

Završeno u 12,30 sati.

2. DIO SJEDNICE – 29. lipnja 2017.
Sjednica se održava u sjedištu Gradske četvrti Brezovica, Brezovička cesta 100, s početkom u 11,00 sati.

NAZOČNI IZABRANI ČLANOVI VIJEĆA:

Janko Horvat, Marija Klobučarić, Marijan Hrgović, Mirica Fanuko i Mario Petravič.
OSTALI NAZOČNI:


- Milan Kulaš, voditelj odsjeka 

            - Kamelia Antonia Pelikon, stručni referent za rad gradskih četvrti i mjesnih odbora

- Drago Novoselec, stručni referent za rad gradskih četvrti i mjesnih odbora
Predsjedava Marija Klobučarić kao privremeni predsjedatelj, u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.
Predsjedatelj konstatira da je nazočno 5 izabranih članova, odnosno zamjenika članova, od ukupno 5 članova Vijeća, što znači da Vijeće može pravovaljano odlučivati, te otvara nastavak sjednice.

Predsjedatelj podsjeća nazočne da je dnevni red sjednice prihvaćen na prvom dijelu sjednice.
Ad 1. Osnivanje i izbor Mandatnog povjerenstva
Predsjedateljica predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno (uz 5 glasova ZA), donosi

Z A K LJ U Č A K

o osnivanju  i o izboru članova  Mandatnog povjerenstva

1. Osniva  se Mandatno povjerenstvo Vijeća Mjesnog odbora Dragonožec (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Mirica Fanuko;


za članove:       1. Marija Klobučarić  i




 2. Mario Petravič.

Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Dragonožec s prijedlogom za verifikaciju mandata članovima Vijeća – donošenje zaključka
Predsjednik  Mandatnog povjerenstva podnosi izvješće. 
(Izvješće se prilaže ovom zapisniku.) 

Predsjedateljica otvara raspravu.


Bez rasprave, Vijeće jednoglasno (uz 5 glasova ZA), donosi

Z A K LJ U Č A K

o verifikaciji mandata članovima Vijeća Mjesnog odbora Dragonožec
           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora Dragonožec s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:

1. JANKO HORVAT                                                      „STRANKA RADA I SOLIDARNOSTI“
2. MARIJA KLOBUČARIĆ                                          „STRANKA RADA I SOLIDARNOSTI“:

3. MARIJAN HRGOVIĆ                                                                         NLSŠ
4. MIRICA FANUKO                                                                              NLSŠ

5. MARIO PETRAVIĆ                                                                                       HDZ

3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.

Ad 3. Polaganje prisege članova Vijeća

Predsjedateljica čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

Ad 4. Izbor predsjednika Vijeća

Predsjedateljica obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.

              Prijedlog da se za predsjednika izabere  Janko Horvat podnijeli su članovi: Janko Horvat i Marija Klobučarić.
            Predsjedateljica otvara raspravu.


Budući da nitko ne traži riječ,  predsjedateljica daje na glasovanje prijedlog. 


Za kandidata Janka Horvata glasovalo je 5 članova Vijeća.

Predsjedatelj utvrđuje da je jednoglasno usvojen prijedlog i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Dragonožec

1. Za predsjednika Vijeća Mjesnog odbora Dragonožec izabran je JANKO HORVAT.


2. Ovaj će zaključak biti objavljen na oglasnoj ploči u sjedištu Mjesnog odbora.

Predsjednik zahvaljuje članovima Vijeća na ukazanom mu povjerenju i nastavlja predsjedati.
Ad 5. Izbor potpredsjednika Vijeća

Predsjednik obavještava članove Vijeća da su u skladu s Poslovnikom Vijeća podnesen jedan prijedlog za izbor potpredsjednika Vijeća i to prijedlog da se za potpredsjednika  izabere Mario Petravić, a podnijeli su ga članovi: Janko Horvat i Marija Klobučarić.
Predsjednik otvara raspravu.


Budući se nitko ne javlja za riječ, predsjednik daje na glasovanje navedeni prijedlog. 


Za kandidata Marija Petraviča glasovalo je svih 5 članova Vijeća.
Predsjednik utvrđuje da je jednoglasno usvojen prijedlog i konstatira da Vijeće donosi
Z A K LJ U Č A K

o izboru potpredsjednika Vijeća Mjesnog odbora Dragonožec


1. Za potpredsjednika Vijeća Mjesnog odbora Dragonožec izabran je Mario Petravić.


2. Ovaj zaključak bit će objavljen na oglasnoj ploči u sjedištu Mjesnog odbora.

            Predsjednik čestita izabranom potpredsjedniku.

            Potpredsjednik zahvaljuje članovima Vijeća.

Ad 6. Razno
Budući da nitko ne traži riječ, predsjednik zaključuje sjednicu.

Dovršeno u 11,30 sati.

KLASA: 026-02/17-002/744

URBROJ: 251-06-11-803-17-2
Brezovica, 29. lipnja 2017.                
      Predsjednik
                 Zapisnik vodio:                                                            Vijeća Mjesnog odbora

      Dragonožec
                Drago Novoselec                                                                 Janko Horvat
